stanford-oval/wikipedia huggingface dataset:
Kymijärven voimalaitos

Kymijärven voimalaitos pakkasilla 4. helmikuuta 2006.
Kymijärven voimalaitos oli Lahden kaupungissa sijaitseva, Lahti Energian omistama 1975 valmistunut öljyvoimalaitos, joka muutettiin 1982 hiilivoimalaitokseksi. 1986 rakennettiin pääprosessin yhteyteen kaasuturbiinilaitos ja pääkattila varustettiin maakaasupolttimilla. 1998 käynnistettiin kaasutinlaitos, joka syöttää pääkattilaan kierrätyspolttoaineista ja biomassasta valmistettua tuotekaasua. Kaasutinlaitos korvaa noin 15–20 % pääkattilan fossiilisesta polttoaineesta sekä vähentää päästöjä saman verran.
Kymijärven voimalaitoksen sähköntuotantoteho on 200 MW ja kaukolämpöteho 250 MW. Sähkön vuosituotanto on 600–1 000 GWh ja kaukolämmön tuotanto noin 1 000 GWh.
Vuosittainen polttoaineen kulutus on nykyään pääkattilassa 1 700 GWh:n verran kivihiiltä, mikä vastaa 250 000 hiilitonnia, 350 GWh:n verran tuotekaasua sekä 150 GWh maakaasua. Kaasuturbiinissa käytetään 300 GWh maakaasua.
Rikkidioksidipäästöjä pidetään vähäisinä vähärikkisellä kivihiilellä sekä tuotekaasulla ja maakaasulla. Kymijärven voimalaitoksen tarvitsema hiili kuljetetaan kuorma-autoilla Valkon satamasta. Paluurahdiksi on suunniteltu German Pellets GmBH:n Hollolaan valmistuvan puupellettitehtaan polttopellettikuljetuksia Loviisasta Keski-Eurooppaan laivattavaksi.
Kymijärvi 1 -voimalaitoksen 154-metrinen savupiippu on Suomen korkein savupiippu.
Sulkeminen

Voimalaitos suljettiin keväällä 2019. Voimalaitoksen vieressä sijaitsee korvaava pelkästään kierrätyspolttoainetta käyttävä Kymijärvi 2 -kaasutuslaitos ja Kymijärvi 3 -biolämpölaitoksesta on tehty investointipäätös. Kymijärvi 3 avataan loppuvuodesta 2019 ja se korvaa Kymijärven voimalaitoksen.
Sayid Jarrah

| Sayid Jarrah |
| --- | --- |

Näyttelijä(t):  Naveen Andrews
Ensiesiintyminen:  Maahansyöksy
Viimeinen esiintyminen:  Loppu
Keskeiset jaksot:  Erakko Yhteisen asian nimissä Yksi niistä muista Näppäile 77 Ekonomisti Ei ole kodin voittanutta: osa 1 Samanlainen mies Auringonlasku
Henkilötiedot
Koko nimi:  Sayid Jarrah
Asuinpaikka:   Tikrit, Irak
Infobox OKNimi-testi OK: 
Sayid Hassan Jarrah on Naveen Andrewsin esittämä fiktiivinen hahmo yhdysvaltalaisessa televisiosarjassa Lost. ”Sayid” on arabiaa ja tarkoittaa mestaria tai herraa ja ”Jarrah” erityisesti hunajalle tarkoitettua astiaa.
Taustaa > Ennen onnettomuutta

Sayid on syntynyt Tikritissä ja on viestintäupseeri Irakin tasavaltalaiskaartissa. Hänellä on erittäin ikäviä muistoja Irakin puolustusvoimista, sillä hän on toiminut kuulustelijiana ja kiduttanut ihmisiä saadakseen tietoja. Toisin kuin Sayidia, hänen isäänsä Hassania pidetään sankarina. Sayidin oli tarkoitus saada tietoja kuulustelemalla hänen lapsuudenystäväänsä sekä rakastettuaan Nadiaa. Sayid ei pystynyt mitenkään vahingoittaa häntä, jonka takia hän lavasti Nadian paon ampumalla esimiestänsä sekä itseään jalkaan.
Sayid suostutteli entisen huonetoverinsa, Essamin, Kairon yliopistosta, ryhtymään itsemurhapommittajaksi, jotta Essam ja Sayid saisivat paljastettua kadonneiden räjähteiden olinpaikan. Vakuuttaakseen Essamin Sayid sanoi ryhtyvänsä Essamin pariksi. Tiukalla hetkellä Sayid tarjoutui antamaan Essamille kymmenen minuuttia pakoaikaa. Essam hermostui tajutessaan, että Sayid petti hänet naisen takia ja ampui itsensä. 
Sayid vietti Sydneyssä ylimääräisen päivän, jotta pystyi järjestämään Essamille asianmukaisen muslimihautauksen. Ylimääräinen päivä koitui kohtalokkaaksi, sillä Sayid lähti Oceanic Airlinesin lennolle 815 Sydneystä Los Angelesiin.
Saaren jälkeen

Lehdistötilaisuuden jälkeen Sayid palaa rakastettunsa Nadian luo ja he menevät naimisiin. Nadia kuitenkin murhataan ja Sayid järjestää hänelle hautajaiset. Sayid kohtaa Benin, joka kertoo hänelle kuka murhasi Nadian. Sayid ampuu murhaajan ja hän siirtyy toimimaan Benin salamurhaajana. Sayid tappaa muun muassa Widmorelle työskennelleen naisen Saksassa sekä miehen Moskovassa. Ben vapauttaa Sayidin työstään. Dominikaanisessa tasavallassa Sayid toimii hyväntekeväisyysjärjestössä lakattuaan työskentelemästä Benille. Locke pyytää Sayidia palaamaan saarelle, mutta tämä kieltäytyy. Ben vierailee Sayidin luona, kertoen Locken kuolleen ja kehottaen tätä auttamaan Hurleyta.
Sayid lähtee hakemaan Hurleyta mielisairaalasta ja ampuu miehen joka odotti autossa sairaalan edessä. Motellissa Sayidin kimppuun hyökkää miehiä. Sayid tappaa heidät, mutta haavoittuu vakavasti. Hurley vie hänet isänsä luo, joka myöhemmin vie Sayidin Jackin hoidettavaksi. Sayid kieltäytyy edelleen palaamasta saarelle Jackin ja Benin pyynnöstä huolimatta. Sayid varoittaa Jackiä ja Beniä kohtaamasta häntä enää. Sayid menee baariin, jossa hän kohtaa Ilanan. Ilana paljastaa olevansa palkkionmetsästäjä, joka etsi Sayidia viedäkseen hänet Guamille tapaamaan Sayidin murhaaman miehen vanhempia. Seuraavana päivänä Sayid on mukana lennolla, joka on menossa saarelle. Sayid kysyy Ilanalta, onko tämä Benin hommissa ja kertoo Benin olevan vastuussa joukkomurhasta. Sayid on käsiraudoissa lennon aikana kun aikahyppy tapahtuu.
Paluu saarelle

Sayidin siirryttyä vuoteen 1977 Jin löytää Sayidin viidakosta. Sayid viedään parakeille, jossa häntä epäillään ”vihamieliseksi”. Sawyer pyytää Sayidia valehtelemaan, mutta Sayid kieltäytyy sanoen tietävänsä syyn saarelle paluuseensa. Sayidille annetaan totuusseerumia. Sayid kertoo olevansa tulevaisuudesta, mitä kukaan ei usko. Sayid päätetään teloittaa Sawyerin estelystä huolimatta. Sayid kohtaa nuoren Benin, joka vapauttaa Sayidin. Tainnutettuaan Jinin Sayid ampuu Beniä rintaan ja jättää hänet kuolemaan.
Sayid nähdään seuraavan kerran Jackin ja Katen yrittäessä tuhota Joutsen-asema
pommilla. Sayid ampuu miehen, joka uhkaa ampua Katen. Sayid päättää auttaa Jackiä toteuttamaan suunnitelmansa. Parakeilla Sayidia ammutaan, mutta hän selviää. Sayidin, Sawyerin, Katen ja Julietin avulla Jack onnistuu pudottamaan pommin kuoppaan Joutsen-aseman alla.
Räjähdyksen jälkeen Sayid ja selviytyneet siirtyvät takaisin vuoteen 2007. Sayid on kuolemaisillaan ja sanoo Hurleylle olevansa pahoillaan kaikkien surmaamiensa ihmisten puolesta. Jacob neuvoo Hurleyta viemään Sayidin Temppelille parannettavaksi. Dogenin luettua Jacobin ohjeet hän käskee hukuttaa Sayidin. Kaikkien yllätykseksi Sayid kuitenkin herää henkiin. Dogen kiduttaa Sayidia saadakseen selville, onko Sayid ”sairastunut”. Dogen kertoo Jackille pimeyden tihkuvan Sayidista, ja että tästä tulee pian pysyvästi samanlainen kuin Clairestakin. Sayidin hyökättyä Dogenin kimppuun hänet karkotetaan Temppelistä, mutta Clairen varoitettua Toisia Dogen käskee Sayidin tappamaan Musta-asuisen miehen. Sayid palaa myöhemmin takaisin Temppelille ja tappaa Dogenin sekä Lennonin. Savuhirviö hyökkää Temppelille surmaten kaikki Toiset, jotka eivät lähteneet Temppeliltä. Sayid liittyy Musta-asuisen miehen ryhmään Katen ja Temppeliltä poistuneiden Toisten kanssa.
Sayid matkaa Musta-asuisen miehen ryhmän kanssa Clairen majalle. Clairen yritettyä tappaa Katen Sayid ei tehnyt elettäkään estääkseen sitä. Sayid sanoi Musta-asuiselle miehelle, ettei hän tunne empatiaa tai surua. Musta-asuinen mies lähettää Sayidin vakoilemaan Hydra-saarelle. Sayid huomaa Desmondin ja hakee hänet Musta-asuisen miehen luo. Mies käskee Sayidin tappamaan Desmondin, joka kuitenkin saa puheellaan Sayidin säästämään hänen henkensä.
Sayid auttaa Jackiä vapauttamaan ystävänsä sammuttamalla ääniaidat, jotta hirviö voisi hyökätä Widmoren ryhmän kimppuun. Sayid matkaa selviytyneiden kanssa koneelle ja myöhemmin sukellusveneelle. Selviytyneiden yrittäessä paeta sukellusveneellä Jack huomaa laukussaan pommin, jota Sayid analysoi ja yrittää purkaa. Sawyerin vahingossa aktivoitua pommin Sayid käskee Jackiä etsimään Desmondin ja pelastamaan hänet. Sayid nappaa pommin ja juoksee se kädessään sukellusveneen takaosaan. Pommi räjähtää surmaten Sayidin ja upottaen sukellusveneen.
Vaihtoehtoinen aikajana

Vaihtoehtoisessa aikajanassa Sayid työskenteli öljy-yrityksessä lopetettuaan työnsä kiduttajana. Sayidin rakastettu Nadia oli naimisissa Sayidin veljen Omerin kanssa ja heillä oli kaksi lasta. Ollessaan mukana lennolla Sayid potkaisi vessan oven auki, jotta Jack voisi pelastaa Charlien. Sayid meni veljensä kotiin kertomaan lapsille matkastaan. Omerin pyydettyä Sayidia auttamaan häntä koronkiskurin hoitelemisessa Sayid kieltäytyi. Nadian yrittäessä lähestyä Sayidia, Sayid sanoi hänelle ettei halua enää Nadian kärsivän hänen entisen elämänsä takia ja että tämän pitää olla Omerin kanssa. Omerin jouduttua sairaalaan Nadia pyysi ettei Sayid lähde kostamaan. Sayid tapasi Keamyn ravintolassaan ja ehdotti Sayidin hoitavansa veljensä lainat. Sayid kuitenkin ampui hänet ja hänen miehensä jotta he eivät enää uhkaisi Omeria. Sayid pelasti kylmävarastoon vangitun Jinin.
Sayidin palattua Omerin talolle hän jäi Sawyerin haaviin yrittäessään paeta. Desmond onnistui vapauttamaan Sayidin vankilasta Ana Lucian avulla ja pyysi Sayidia menemään Hurleyn mukaan. Hurley vei Sayidin baarin eteen, jossa tuntematon mies pieksi Boonea. Sayid meni väliin ja kohtasi Shannonin. Käteltyään Shannonia Sayid sai välähdyksiä elämästään saarella ja suuteli Shannonia. Sayid ja Shannon olivat kirkossa muiden selviytyneiden kanssa kun Christian avasi ovet, jolloin kirkas valkoinen valo ympäröi selviytyneet ”siirtäen heidät eteenpäin”.
Kotšan

| Kotšan Кочан |
| --- | --- |
 Kotšan
 Kotšan
 Koordinaatit: 41°35′N, 24°2′E 
Valtio:  Bulgaria
Provinssit:  Blagoevgrad
Kunnat:  Satovtša
Hallinto:  
 – Asutustyyppi:  kylä
 – Pormestari:  Rumen Oratšev
Pinta-ala:  
 – Kokonaispinta-ala:  32,8 km²
Korkeus:  961 m
Väkiluku (2018)  (arvio):  2 371
 – Väestötiheys:  72,5 as./km²
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kotšan (bulg. Кочан) on kylä Bulgariassa. Kotšan asukasluku oli vuoden 2018 arvion mukaan 2 371. Se sijaitsee Satovtšan kunnassa Blagoevgradin alueella.
Kolsoppi (Mäntyharju, Haimi)

| Kolsoppi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°14′47″N, 26°57′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  Kolsopinoja Mustajärveen 
Järvinumero:  14.984.1.044
Mittaustietoja
Pinnankorkeus:  112 m  
Pituus:  1,2 km  
Leveys:  450 m  
Rantaviiva:  3,303 km  
Pinta-ala:  13,946 ha  
Saaria:  ei saaria 
 fiKolsoppi 
Kolsoppi tai Kolmisoppi on Etelä-Savossa Mäntyharjulla  Haimin lähellä sijaitseva lampi.
Maantietoa

Lampi on 1,2 kilometriä pitkä, 450 metriä leveä, ja sen pinta-ala on 13,9 hehtaaria. Lammella ei ole kartan mukaan saaria.  Sen rantaviivan pituus on 3,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Lammen vedenpinnan korkeus on 112 metriä mpy.
Silver City (New Mexico)

| Silver City |
| --- | --- |

 Silver City
 Koordinaatit: 32°46′41″N, 108°16′27″W 
Valtio:  Yhdysvallat
Osavaltio:  New Mexico
Piirikunta:  Grant
Hallinto:  
 – Pormestari:  Michael S. Morones
Pinta-ala:  
 – Kokonaispinta-ala:  26,3 km²
Korkeus:  1872 m
Väkiluku (2013):  10 300
 
 www.townofsilvercity.org 
Infobox OKVirheellinen NIMI-arvo: 
Silver City on kaupunki New Mexicon osavaltiossa Yhdysvalloissa. Se on Grantin piirikunnan hallintokeskus.  Silver City on perustettu vuonna 1870. Sen pinta-ala on 26,3 km².
Silver City on tunnettu monipuolisesta kulttuuritarjonnastaan.
Historia

Ensimmäiset asukkaat olivat Mogollonin kulttuurin intiaaneja, jotka olivat asuttaneet nykyisen Silver Cityn alueen noin vuosien 900-1000 paikkeilla. Nämä pueblo-intiaanit asuivat kallioseinämien luolissa. Heidän jälkeensa monet muut alkuperäisheimot, kuten Suurten tasankojen apassit, vaelsivat seudulle. Paljon myöhemmin espanjalaiset valloittivat alueen. Espanjalaiset alkoivat kaivaa kuparia, jota intiaanit olivat jo hyödyntäneet, mutta eivät asuneet alueella pysyvästi apassien vihamielisyyden takia. Espanjalaiset kutsuivat laaksoa nimellä La Ciénega de San Vicente.
Yhdysvaltain sisällissodan jälkeen pysyvä asutus alkoi lisääntyä. 1860-luvulta lähtien seuraavien parinkymmenen vuoden aikana apassit hyökkäilivät uudisasukkaiden kimppuun. Vuonna 1869 ensimmäiset valkoihoiset uudisasukkaat, William M. Milby ja John M. Bullard, asettuivat asumaan alueelle. Seuraavan vuoden aikana asukasmäärä kasvoi 80 hengellä. Vuonna 1870 paikka sai nykyisen nimensä.
Vuodesta 1871 Silver City on ollut Grantin piirikunnan pääkaupunki.
Väestö

Silver Cityn asukasluku on noin 10 300 (2013). Latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassa) osuus on noin 52 %.
Maantiede

Silver City sijaitsee 1872 metriä merenpinnan yläpuolella. Monien ilmastovyöhykkeiden ansiosta sääolot ja kasvillisuus ovat seudulla hyvin vaihtelevia. Kesät ovat kuumia ja talvet viileitä. Korkein mitattu lämpötila on 43 °C (heinäkuu 2005) ja alin –24 °C (tammikuu 1913).
Kaupungin luoteispuolella sijaitsee Silver City Range, jonka korkein huippu McComas Peak on 2 341 metriä merenpinnan yläpuolella.
Gila Wilderness on 2 000 neliökilometrin laajuinen erämaa-alue, jonka eteläraja on noin 30 kilometriä kaupungin pohjoispuolella. Erämaa on osa suurta Gilan kansallismetsää. Lähistöllä virtaava Gila River tarjoaa kalastus- ja retkeilymahdollisuuksia.
Lähiseudulla on useita järviä: Lake Roberts, Bill Evans Lake, Snow Lake, Wall Lake ja Bear Canyon Dam.
Nähtävyydet

Hyviä vierailukohteita ovat Western New Mexico University Museum, Silver City Museum, Fort Bayard ja The Central Mining District. Pueblo-intiaanien kallioseinämäasumuksiin voi tutustua 70 kilometrin päässä olevalla Gilan erämaa-alueella.
Aiheesta muualla

Wikimedia Commonsissa on kuvia tai muita tiedostoja aiheesta .
Silver Cityn verkkosivut
Kou Lei

| Mitalit | Mitalit | Mitalit |  |
| --- | --- | --- | --- |
|  Kou Lei |  Kou Lei |  Kou Lei |  |
Maa:  Ukraina
Miesten pöytätennis
| EM-kilpailut  | EM-kilpailut  | EM-kilpailut  |  |
|  Pronssia | Ostrava 2010 | joukkuekilpailu |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | kaksinpeli |  |
Kou Lei (ukr. Коу Лей, s. 20. marraskuuta 1987 Peking, Kiina) on kiinalaissyntyinen ukrainalainen pöytätennispelaaja. Kou on 178 senttimetriä pitkä, painaa 78 kilogrammaa ja edustaa UCAM Cartagena TM -seuraa.
Kou osallistui Ukrainan riveissä vuoden 2008 kesäolympialaisiin, jotka käytiin hänen synnyinkaupungissaan Pekingissä. Hän sijoittui kaksinpelissä jaetulle sijalle 65 pudottuaan ensimmäisellä kierroksella. Vuoden 2010 EM-kilpailuista Kou saavutti pronssia joukkuekilpailusta. Vuoden 2015 Euroopan kisoista Bakusta hän saavutti pronssia kaksinpelistä.
Krambambulja

| Krambambulja |
| --- | --- |

Tiedot
Toiminnassa:  2001–
Tyylilaji:  poprock
Kotipaikka:  Valko-Venäjä
Laulukieli:  valkovenäjä
Jäsenet:  Ljavon Volski, laulu, kitara, kosketinsoittimet   Aleh Harus, laulu, kitara, ukulele   Pavel Arakeljan, laulu, saksofoni, huilu   Ales-Frantsišak Myškevitš, laulu, bassokitara   Andrei Jakubtšyk, laulu, trumpetti   Pavel Mamonau, lyömäsoittimet  
Levy-yhtiö:  West Records (2002-), Go-records (2003), Вигма, Internet  
Aiheesta muualla
Kotisivut
Infobox OKNimi-testi OK: 
Krambambulja (valkoven. Крамбамбуля) on vuonna 2001 perustettu valkovenäläinen poprock-yhtye. Yhtyeen nimi kuvaa perinteikästä, hunajaa ja yrttejä sisältävää alkoholijuomaa.
Yhtye voitti vuoden parhaan yhtyeen, albumin ja kappaleen palkinnot valkovenäläisen rockin vuoden 2002 palkintojuhlissa (valkoven. Рок-каранацыя, Rok-karanatsyja, ’rock-kruunajaiset’). Yhtye joutui sittemmin Valko-Venäjän valtionjohdon epäviralliselle mustalle listalle. Siksi yhtyeen musiikkia soitetaan ja yhtye esiintyy ajoittain esimerkiksi Liettuassa, Puolassa ja Venäjällä, mutta sen musiikkia ei soiteta Valko-Venäjän valtiollisilla radiokanavilla, eikä yhtyeen uudempia julkaisuja myydä yhtyeen kotimaassa julkisesti. Yhtiö julkaisee tuotantoaan osaksi Internetin välityksellä.
Kokoonpano

Ljavon Volski – laulu, kitara, kosketinsoittimet
Aleh Harus – laulu, kitara, ukulele
Pavel Arakeljan – laulu, saksofoni, huilu
Ales-Frantsišak Myškevitš – laulu, bassokitara
Andrei Jakubtšyk – laulu, trumpetti
Pavel Mamonau – lyömäsoittimet
Albumit

Zastolny albom (Застольны альбом, 2002)
1 1/2 Karali rajonu (1 1/2 Каралі раёну, 2003)
Radyjo Krambambulja 0,33 FM (Радыё Крамбамбуля 0,33 FM, 2004)
Dolce Vita (2007)
The best albo belarusian disco (2007)
Svjatotšnaja (Сьвяточная, 2007)
Raz-dva-try - use za stol! (Раз-два-тры - усе за стол! 2010 ?)
Drabadzi-drabada (Драбадзі-драбада, 2011)
Tšyrvony štral (Чырвоны штраль, 2015)
Kirjallisuus

уклад. Дз. Падбярэзскі і інш.: ”«КРАМБАМБУЛЯ»”, Энцыклапедыя беларускай папулярнай музыкі, s. 143–144, s. 368.  Мінск:  Зміцер Колас, 2008.  ISBN 978-985-6783-42-8.  (biélorusse)
Aiheesta muualla

Virallinen kotisivu (valkovenäjäksi) (englanniksi) (krambambula.by)
Krambambulja (englanniksi) (last.fm)
Belarus: Longing for change (6 May 2012) (Arkistoitu – Internet Archive) (englanniksi) (freemuse.org)
LAVON VOLSKI (Belarus, 04 July 2012 (Arkistoitu – Internet Archive) (englanniksi) (freemuse.org)
Lakeside Airpark Finland

Lakeside Airpark Finland oli Mänttä-Vilppulaan suunniteltu hanke, jossa oli tavoitteena rakentaa asuin- ja yritysalue Sassin lentokentän ympärille. Rakentamisen suunniteltiin alkavan vuoden 2020 kesällä. Hankkeen päärahoittajana piti olla italialainen Osanna Group Srl 100 miljoonalla eurolla. Hanke kariutui syyskuussa 2021 Osanna Groupin vetäydyttyä hankkeesta oikeuteen tehtyjen valitusten, koronaviruspandemian ja julkisen paineen takia. Mänttä-Vilppulan kaupunki jatkaa alueen kehittämistä muilla tavoin.
Rahoittajan Osanna Groupin taustoista oli ristiriitaista tietoa. Osanna Group ei kertonut hankkeen rahoitukseen käytettävien varojen alkuperää. Mänttä-Vilppulan kaupunki oli varautunut siirtämään sulkutilille 10 miljoonan euron takauksen, minkä johdosta hankkeesta valitettiin Hämeenlinnan hallinto-oikeuteen. Kaupunginjohtaja Markku Auvisen mukaan mahdolliset riskit olivat rahoittajalla, ei kaupungilla. Kaupungin osuus oli hänen mielestään kunnallistekniikan rakentamisessa. Hämeenlinnan hallinto-oikeus totesi marraskuussa 2021 Mänttä-Vilppulan valtuuston päätöksen osallistua hankkeeseen olleen laiton.
Aiheesta muualla

Lakeside Airpark Finland-sivut
Kytömäki

Kytömäki on suomalainen sukunimi. Se on seuraavien suomalaisten henkilöiden sukunimi:
Anni Kytömäki (s. 1980), kirjailija
Juho Kytömäki (vuoteen 1906 Malkamäki, 1884–1959), opettaja, koulunjohtaja, rovasti ja tietokirjailija, kouluneuvos
Matti Kytömäki (s. 1986), pesäpalloilija
Mikko Kytömäki (s. 1984), pesäpalloilija
Pekka Kytömäki (s. 1975), runoilija ja kääntäjä, Anni Kytömäen veli
Tuomas Kytömäki (s. 1974), näyttelijä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kuttulammi

| Kuttulammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°56′17″N, 23°36′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskujoki:  Työtönjoki 
Järvinumero:  35.352.1.011
Mittaustietoja
Pinnankorkeus:  129,4 m  
Rantaviiva:  1,886 km  
Pinta-ala:  5,109 ha  
Saaria:  ei saaria 
 fiKuttulammi 
Kuttulammi  on Pirkanmaalla Ylöjärvellä Vehmaanperän kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 5,1 hehtaaria ja se on 500 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 1,9 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Työtönjoen–Pitkäjärven alueeseen (35.352) se kuuluu. Lammen vedenpinnan korkeus on 129,4 metriä mpy.
Laker Airways (Yhdysvallat)

| Laker Airways |
| --- | --- |
 IATA: 6F  –  ICAO: LKR 
Perustettu:  1996
Lakkautettu:  1998
Laivaston koko:  4
Kotipaikka:  Fort Lauderdale, Florida
Avainhenkilö(t):  Sir Freddie Laker (perustaja)
Laker Airways, Inc (IATA: 6F, ICAO: LKR) oli yhdysvaltalainen halpalentoyhtiö. Sen perusti vuonna 1996 samannimisen brittiläisen yhtiön perustaja Sir Freddie Laker. Se aloitti toimintansa huhtikuussa 1996 kolmella vuokratulla DC-10-30 -konella. Myöhemmin laivastoon lisättiin yksi DC-10-10. Se lensi Fort Lauderdalesta, Miamista ja Orlandosta Lontoon Gatwickin lentoasemalle ja Orlandosta lisäksi Manchesteriin ja Glasgow’n Prestwickin lentoasemalle. Vaikean taloustilanteen vuoksi voitot jäivät pieniksi, ja yhtiö lopetti toimintansa vuonna 1998.
Laivasto

Laker Airways käytti seuraavia koneita:
1 Douglas DC-10-10
3 Douglas DC-10-30
Kytösavun aukeilla mailla

| Kytösavun aukeilla mailla |
| --- | --- |

Kirjailija:  Eino Pietola
Kansitaiteilija:  Nikolai Punin
Kieli:  suomi
Genre:  sotaromaanit
Kustantaja:  Gummerus
Julkaistu:  1983
Ulkoasu:  kovakantinen
Sivumäärä:  302
ISBN:  951-20-2477-2
Löydä lisää kirjojaKirjallisuuden teemasivulta
Kytösavun aukeilla mailla on Eino Pietolan kirjoittama romaani. Romaanin nimi viittaa Heikki Klemetin säveltämään ja sanoittamaan samannimiseen lauluun.
Kyuhyun

| Kyuhyun 조규현 |
| --- | --- |
 Kyuhyun marraskuussa 2016
Henkilötiedot
Syntynyt: 3. helmikuuta 1988 (ikä 36) Soul, Korean tasavalta
Ammatti:  laulaja, näyttelijä, musikaalinäytteljiä, radiojuontaja, juontaja
Muusikko
Laulukielet:  korea, japani, kiina
Aktiivisena:  2006-nykyhetki
Tyylilajit:  K-pop, J-pop, R&B, balladi
Soittimet:  piano 
Yhtyeet:  Super Junior, Super Junior-K.R.Y, Super Junior-M, SM The Ballad, SM Town
Levy-yhtiöt:  SM, Label SJ
Aiheesta muualla
Kotisivut
  [ Muokkaa Wikidatassa ] [ ohje ]  
Cho Kyu-hyun (3. helmikuuta 1988), tunnetaan myös yksinkertaisemmin nimellä Kyuhyun, on eteläkorealainen laulaja ja näyttelijä. Hän on poikabändi Super Juniorin ja sen alaryhmien, Super Junior-K.R.Y.:n, Super Junior-M:n jäsen.
Kytöpuiston koulu

| Kytöpuiston koulu |
| --- | --- |

Sijainti:  Peltoniemenkuja 1, 01360 Vantaa
Koordinaatit:  60.3184°N, 25.0665°E
Tyyppi:  suomenkielinen alakoulu
Rehtori:  Maarit Hosio, apulaisrehtori Minna Virovere
Luokat:  1–6 ja valmistava opetus
Oppilaita:  428 (2019)
Verkkosivut
Kytöpuiston koulu on suomenkielinen alakoulu Havukosken kaupunginosassa Koivukylän suuralueella Vantaalla. Noin 430 oppilaan monikulttuuriseen kouluun kuuluvat luokka-asteet 1–6.Lisäksi koulussa annetaan peruskouluun valmistavaa opetusta.
Kytöpuiston koulu alakoulu sijaitsee Vantaan Havukosken kaupunginosassa. Koulun aiempi nimi oli Havukallion koulu.
Kytöpuiston koulu.
Syksyllä 2020 Kytöpuiston koulu nousi uutisiin, kun joukko samanikäisiä oppilaita pahoinpiteli 11-vuotiaan koulukiusaamisen kohteeksi joutuneen oppilaan välitunnilla.
Kotirintama

Rosie the Riveter eli ”niittaaja-Rosie” oli nimitys toisen maailmansodan aikana Yhdysvaltojen sotateollisuudessa työskennelleille naisille. Kuvassa naismekaanikko kokoamassa lentokonetta vuonna 1942.
Kotirintama on sotaa käyvän valtion siviiliväestöstä käytetty termi, joka käsittää siviiliväestön aktiivisena osana valtion sodankäyntiä.
Kotirintaman rooli on toimia valtion sotaa käyvän armeijan tukena ja kotina. Termi voi olla propagandasävytteinen, sillä sitä käyttävä poliitikko tai sotavoimien edustaja saattaa tähdätä valtion siviiliväestön alistamiseen yhteisönä pelkästään sotilaallisten tarkoitusperien käyttöön. Fyysisesti ja poliittisesti eheä ja yhtenäinen kotirintama on etu ja usein edellytys valtion sodankäynnille. Se tukee sodankäyntiä sekä poliittisesti että materiaalisesti, mikä tekee siviiliväestön tuen ehdoksi sodan tehokkaalle jatkamiselle.
Ilman toimivaa kotirintamaa, joka muodostuu poliittisesti myötämielisestä siviiliväestöstä, riittävästi toimivasta infrastruktuurista sekä riittävästä määrästä sotaponnistukseen osallistuvia työkykyisiä siviilejä valtion sodankäynti on yleensä tuomittu häviämään. Siksi totaalisen sodankäynnin aikana valtion kotirintama on myös vihollisen sotatoimien, vakoilun ja propagandan tärkeä kohde.